Urmareste Modifică dimensiunea fontului: Play

New York, 19 sep - Trimisul special al AGERPRES, Florentina Peia, transmite: Preşedintele Klaus Iohannis a avut marţi o întâlnire cu preşedintele Consiliului European, Donald Tusk, în marja Adunării Generale a ONU care se desfăşoară la New York.



Şeful statului a participat marţi la deschiderea segmentului la nivel înalt al UNGA 72, în cadrul căruia preşedintele SUA, Donald Trump, a susţinut un discurs.



Iohannis va avea marţi întrevederi şi cu preşedintele Adunării Generale a ONU, Miroslav Lajcak, dar şi cu omologii din Estonia - Kersti Kaljulaid şi Egipt - Abdel Fattah Al Sisi.



De asemenea, Klaus Iohannis va participa la dejunul oferit de secretarul general al ONU în onoarea şefilor de delegaţii, la întâlnirea tradiţională cu şefii organizaţiilor evreieşti din SUA şi la recepţia organizată de UE în onoarea şefilor de delegaţie din Uniune şi, împreună cu soţia sa, Carmen, la recepţia tradiţională oferită de Donald Trump în onoarea şefilor de delegaţii. AGERPRES/(AS - editor: Georgiana Tănăsescu)